b'\n_START_ARTICLE_\nTrombiini\n_START_PARAGRAPH_\nTrombiini (kreik. thrombos, verihyytym\xc3\xa4, -tukos) on veren hyytymisen kemiallisiin reaktioihin yhten\xc3\xa4 osana kuuluva aine. Haavassa verisuonen rikkoutuessa ilma p\xc3\xa4\xc3\xa4see veren kanssa kosketuksiin, jolloin tromboplastiini-niminen entsyymi stimuloi trombiinin tuotantoa maksassa valmistetusta plasman protrombiinista yhdess\xc3\xa4 plasman entsyymien ja ionimuodossa olevan kalsiumin kanssa. Trombiini alkaa pilkkoa maksassa valmistettua plasman fibrinogeeni\xc3\xa4 fibriiniksi, jonka my\xc3\xb6t\xc3\xa4 haavakohtaan muodostuu verihyytym\xc3\xa4 ja rupi.'